section_heading: Kardinal
paragraph_text: Ivan Pavao II. imenovao ga je kardinalom-đakonom s naslovom SS. Nome di Maria al Foro Traiano u konzistoriju 21. veljače 1998. Dva dana kasnije promaknut je za punopravnog prefekta Kongregacije za kler. U listopadu iste godine bio je papinski delegat na potpisivanju mirovnoga ugovora između Perua i Ekvadora, čime je završen njihov spor oko granice.